Παιδιά μου σας στέλνω αυτό το βιντεάκι έκπληξη, που σας είχα πει ότι σας ετοίμαζα, που το έφτιαξα για εσάς για να σας πω ΚΑΛΗ ΑΝΑΣΤΑΣΗ και ΚΑΛΟ ΠΑΣΧΑ να έχετε εσείς και οι οικογένειές σας!!! Το φως της Ανάστασης ας φέρει υγεία, αγάπη, ειρήνη, αισιοδοξία και ελπίδα σε όλους!!! Σύντομα να βρεθούμε όλοι μαζί πάλι στο σχολείο μας, στο εργαστήριο μας που ξέρω πόσο πολύ αγαπάτε!!!

Να ξέρετε πως μου λείπετε!!!

<https://safeyoutube.net/w/xVp5>

Μέσα στις γιορτές θέλω να μπαίνετε στο πρόγραμμα Ζωγραφικής του υπολογιστή με τη βοήθεια της μαμάς ή του μπαμπά ή και στο TuxPaint (έγραψα οδηγίες και σε περασμένη ανακοίνωση για το πως το κατεβάζετε) και να προσπαθείτε να φτιάξετε ωραίες πασχαλιάτικες ζωγραφιές χρησιμοποιώντας τα εργαλεία που έχουμε μάθει και να τη βγάλετε φωτογραφία και να τη στείλετε στα αγαπημένα σας πρόσωπα όπως τη γιαγιά, τον παππού, τους θείους, τις θείες, τα ξαδέλφια και τους νονούς ή τις νονές.

Μη ξεχάσετε να φτιάξετε μια ωραία κάρτα για το Πάσχα όπως σας εξηγώ στην προηγούμενη ανακοίνωση.

Καλές γιορτές σε όλους σας!!!